
OCTOMBRIE 26, 2023 DE DANIELVLA 


Răspuns la logica eronată în privința Mitropoliei 
Basarabiei și acuzaţiile de etnofiletism ale lui Mihai 
Silviu Chirilă 


La acuzaţiile de „schismă” și „nelegitimitate canonică” aduse în privința Mitropoliei Basarabiei reactivată 
după 1992 de către Patriarhia Română am adus argumente în articolele: 


FALSUL ARGUMENT cum că Patriarhia Română n-ar putea să invoce dreptul canonic asupra 
teritoriului Basarabiei pentru că nu exista atunci când rușii au creat abuziv o Mitropolie basarabeană 


exista-atunci-cand-rusii-au-creat-abuziv-o-mitropolie-basarabeana-sub-jurisdic/) 


basarabiei-ocupate-gavriil-banulescu-bodoni-intra-sub-incidenta-canoanelor-30-apostolic-si-3-al- 
sinodului-7-ecumenic!/) 


Suntem filetiști dacă cerem ca o Biserică Ortodoxă Locală să nu ne încalce teritoriul de drept? 
(https://danielvla.wordpress.com/2019/02/08/suntem-filetisti-daca-cerem-ca-o-biserica-ortodoxa-locala- 
sa-nu-ne-incalce-teritoriul-de-drept/) 


Cum a fost ales IPS Petru Păduraru mitropolit al Basarabiei și opoziţia violentă a rusofililor din 


Republica Moldova, inclusiv a unor structuri înarmate din Transnistria 
basarabiei-si-opozitia-violenta-a-rusofililor-din-republica-moldova-inclusiv-a-unor-structuri- 
inarmate-din-transnistria/) 


antinațional în privinţa Mitropoliei Basarabiei (https://danielvla.wordpress.com/2023/09/07/de-ce- 


gandeste-mihai-silviu-chirila-exact-pe-dos-decat-este-in-realitate-adica-anticanonic-si-antinational-in- 
privinta-mitropoliei-basarabiei/) 


Principalul adversar în spaţiul on-line al existenței Mitropoliei Basarabiei este Mihai Silviu Chirilă şi din 
când în când preotul Matei Vulcănescu. Cel din urmă, atunci când pare că lasă garda jos, adică dă 
senzaţia că acceptă că a exagerat în privinţa subiectului, este „resuscitat” ocazional de cel dintâi cu 
prilejul oricărei ieşiri publice în care se atinge acest subiect. 


Ne-am fi aşteptat la o astfel de polemică îndărătnică din partea unor etnici ruşi, a unor admiratori 
fanatici ai țarului ce ne-a răpit Basarabia — Alexandru I — sau a unor moldoveni KGB-işti, nicidecum din 
partea unor români care pretind că luptă pentru Biserică şi neam. 


Intâi pentru Biserică și apoi pentru neam — să nu mai primesc acuze de etnofiletism... 


O astfel de ocazie, de a vorbi și despre Mitropolia Basarabiei s-a ivit și în seara de 7 octombrie 2023 la o 
emisiune pe internet, la ROC TV, emisiune benefică de altfel, ce a avut ca temă lupta împotriva pseudo- 
sinodului din Creta şi mișcarea de nepomenire din România. 


Începând de la minutul 2:56:11 i se pune domnului Chirilă o întrebare în sensul dacă poate demonstra că 
structura reactivată de Patriarhia Română în Basarabia ar fi schismatică. 


Dumnealui a invocat o serie de canoane pretinzând că s-ar aplica în această problemă. Din păcate, 
domnia sa în demonstraţia canonică confundă uzurpatorul cu uzurpatul, adică în loc să spună cum 
canoanele ce condamnă imixtiunea în altă eparhie trebuie aplicate Bisericii Ruse care a încălcat un alt 
teritoriu, pretinde că Patriarhia Română ar trebuie sancționată. 


Incerc o analiză de ansamblu a celor spuse în cele două înregistrări redate mai jos. 


Înainte de emisiunea pomenită mai sus, de pe Facebook, Mihai Silviu Chirilă a abordat subiectul pe 
canalul său de YouTube — „Mărturisirea Ortodoxă”, de data aceasta folosindu-se de prilejul de a-l certa 
pe europarlamentarul Cristian Terheș, care a mijlocit la Parlamentul European pentru ca grupul ECR 
(conservatori şi reformiști) să obţină o rezoluţie care recunoaşte că Mitropolia Basarabiei a fost victimă a 
opresiunii sovietice. Mai precis M.S. Chirilă îl ceartă pe greco-catolicul Cristian Terheş că foloseşte 
termeni ca „mitropolie istorică” că nefiind ortodox habar nu are despre ce este sau nu este Mitropolia 
Basarabiei. 


Bineînţeles, nu ezită să aducă şi o acuză, nefondată cred eu, cum că Terheş vrea desființarea Mitropoliei 
„Chişinăului şi a întregii Moldove”. 


Apoi, autorul respectivei înregistrări, începe să ne povestească cum și când a fost înființată Mitropolia 
de la est de Prut. 


În principal, ne spune că în 1812, ţarul Alexandru I a înființat-o (ca arhiepiscopie) şi după 1918, când 
provincia Basarabia s-a unit cu Ţara, Patriarhia Română a păstrat aceeaşi denumire, (DEŞI STRUCTURA 
S-A NUMIT EPARHIA CHIȘINĂULUI ȘI A HOTINULUI PÂNĂ ÎN 1917) chipurile găzduind 
Mitropolia înfiinţată de ruși în interiorul Patriarhiei Române şi neincluzând-o în Mitropolia Moldovei. 


Așadar , pentru că a fost înființată de ruşi după 1812, mai exact 1813, (când ne-au răpit prima dată 
Basarabia) şi a rămas ca structură separată de Mitropolia Moldovei şi Bucovinei (denumirea actuală), în 
cadrul Patriarhiei Române, n-ar fi în nici un caz continuatoarea Mitropoliei moldovenești din timpul 
domnitorilor, ci o structură cu totul separată, de factură rusească/slavă, pe care a găzduit-o doar 
temporar Patriarhia Română în perioada interbelică. 


La prima vedere pare că are dreptate, domnul Chirilă. 
Dar să vedem, chiar are?? 
Pentru început să-l întrebăm: 


Poate Patriarhia Română, fiind o structură bisericească autocefală, să-şi împartă teritoriul așa cum 
vrea? Poate înființa orice eparhie în subordinea ei și să-i dea orice denumire vrea? 


Evident că POATE! 


Așadar, dacă Biserica Ortodoxă Română a decis ca pe teritoriul Moldovei de la est de râul Prut, să 
rămână /înfiițeze o Mitropolie cu numele de „a Basarabiei” în locul celei cu același nume creată de 
Sinodul Rus la 1917, care pe parcursul a peste 100 de ani a fost Arhiepiscopie „a Chişinăului și 
Hotinului”. 


Abia în 1917, sub Sfântul Patriarh Tihon a fost ridicată la rangul de Mitropolie. 


„Astfel la 19 -20 aprilie 1917 la Chişinău s-a întrunit Congresul preoților din Basarabia, în cadrul căruia s-a 
cerut autonomia Bisericii de aici, constituirea unei Mitropolii, în frunte cu un ierarh de neam român. 


În luna august s-a întrunit la Moscova Sinodul Local al Bisericii Ortodoxe Ruse la lucrările cărui a luat parte 
şi Anastasie arhiepiscopul Chişinăului. La acest Sinod arhiepiscopia Chişinăului a fost ridicată la rang de 


Întrebare: 


Este Mitropolia Basarabiei, înfiinţată de Sinodul român după 1918, iniţial ca Arhiepiscopie şi oficial 
ca Mitropolie din 1928, continuatoarea structurii bisericești de pe întreg teritoriul Ţării Moldovei 
medievale? 


Evident că ESTE! 


Căci dacă n-ar fi, ar însemna că pe teritoriul Basarabiei a fost vid bisericesc. Ar însemna că doar la 1812- 
1813, când ruşii au anexat Basarabia, a existat Biserică Ortodoxă acolo, iar până atunci moldovenii de le 
răsărit de Prut erau păgâni. Evident că ştie toată lumea că nu acesta este adevărul. 


In 1918 Basarabia, ca provincie românească, s-a unit cu Ţara şi asemenea şi Biserica acelui teritoriu a 
revenit sub autoritatea canonică a Bisericii locale care a devenit continuatoare a Mitropoliei Moldovei ce 
cuprindea până la 1812 şi Basarabia (Moldova de la est de Prut). 


Ce e atât de greu de înțeles?? 


Pentru ca cei cei vor citi aici și domnul M. S. Chirilă să înțeleagă și mai bine să facem o comparaţie. 


Să presupunem că un om are o grădină. La un moment dat, un vecin hrăpăreț şi mai potent financiar 
sau din punct de vedere al forței fizice, îi răpește o parte din grădină. O îngrădeşte cu gard și cultivă 
pe acea porţiune de pământ ce vrea el. 


La un alt moment puterea vecinului agresor slăbeşte sau chiar moare și proprietarul de drept își 
recuperează partea de grădină răpită. 


Din anumite motive, proprietarul adevărat decide să păstreze gardul proprietăţii recuperate și 
organizarea culturilor, considerând că este inutil să facă aranjamente prea diferite acolo. 


Unește partea recuperată cu partea pe care a stăpânit-o neîntrerupt, dar păstrează gardul, fără ca acesta 
să fie hotar între cele două părți. 


Ambele sunt ale lui, dar păstrează cele două părți oarecum compartimentate diferit. 
Exact asta s-a întâmplat şi cu Mitropolia Basarabiei după 1918! 


Apoi iar îi este răpită bucata de grădină pentru o perioadă de timp (1940 — 1941), o recuperează din 
nou (1941 — 1944). 


Familia vecinului agresor, printr-un abuz de putere, se întinde iarăși peste porțiunea disputată (1944 — 
1991/1992). 


Familia vecinului agresor se dezorganizează temporar și se ivește ocazia ca familia proprietarului de 
drept să recupereze partea de țarină atât de râvnită. Dar situaţia juridică fiind incertă şi vecinii încă 
departe de a fi anihilaţi, urmașii proprietarului de drept, printr-un act de curaj, reuşesc să cultive o 
parte din terenul revendicat, nefiind lipsiţi de șicane şi chiar agresiuni din partea vecinilor. 


Intr-un final deținătorii de drept reușesc să-și impună autoritatea cu greu asupra a aproximativ un 
sfert din porțiunea răpită, sperând ca în viitor situaţia să se rezolve cumva în favoarea stăpânilor 
reali... 


Domnul Chirilă, aceeptând pentru un moment, ipotetic, că ruşii a avut o imixtiune necanonică în 
teritoriul altei Patriarhii (în 1812 în Patriarhia Constantinopolului de care ţinea la data aceea Moldova) 
ne spune că dacă această problemă ar exista (şi e clar că există), ar trebuie să fie o dispută între Patriarhia 
Rusă de care ţine Mitropolia „Chişinăului... “şi ... Patriarhia de la Constantinopol. 


Ei bine, NU ESTE AȘA! 


Din moment ce Biserica Ortodoxă Română era autocefală din 1885 şi ulterior Patriarhie din 1925, iar în 
1918 provincia (noua provincie ruptă de ruși din Moldova) Basarabia s-a unit cu Patria mamă, aceasta — 
BOR - a devenit succesoarea canonică a Patriarhiei de Constantinopol în teritoriu. Adică, oricine are 
ceva de împărțit cu credincoșii din componenţa teritoriului Bisericii Ortodoxe Române, orice imixtiune, 
uzurpare a teritoriilor canonice, toate trebuie rezolvate între București și Moscova. 


Patriarhia Constantinopolului nu mai are nimic de spus în această privință din moment ce şi-a cedat 
autoritatea canonică către Sinodul român! Cel mult poate să se exprime în sprijinul stăpânei canonice de 
drept (BOR), eventual alături de alte Biserici locale, într-o întrunire inter-ortodoxă. 


Pentru a fi și mai clar, să reamintim cronologia evenimentelor: 


-În 1812 rușii anexează Basarabia pretinzând că o iau de la turcii, deşi nu era a turcilor, ci a principatului 
Moldova ce doar plătea tribut turcilor; 


-Imediat, în 1813, ţarul şi Patriarhia Rusă înființează (NECANONIC, prin încălcarea teritoriului altei 

Biserici Locale, în speță Mitropolia Moldovei ce ţinea de Patriarhia de Constantinopol) Arhiepiscopia 
Chișinăului şi a Hotinului, ulterior a Basarabiei prin intermediul lui Gavriil Bănulescu Bodoni, cleric 
român/ardelean ce s-a pus la dispoziţia ocupanților; 


Imixtiunile Sinodului rus în Moldova datează încă din 1792, din perioada altei cuceriri ruseşti a Ţărilor 
Române: 


Se întoarce în același an în Rusia, unde ajunge rector al Seminarului din Poltava (1786 — 1791. La data de 26 
decembrie 1791 Arhiepiscopul Ambrozie Serebrennikov al Poltavei (numit şi ocârmuitor de Sinodul 
Bisericii Ortodoxe Ruse al Bisericii din Moldova (1788 — 1792), îl hirotoneşte pe Gavriil ca episcop- 
vicar de Akkerman şi Bender (Cetatea Albă și Tighina). 


La 10 februarie 1792, Sinodul Bisericii Ortodoxe Ruse l-a numit mitropolit al Moldovei, dar în 
aprilie noul domn, Alexandru Moruzi îl trimite, în stare de arest, la Istanbul. Fiind eliberat prin 
intervenția reprezentantului Rusiei la Poartă, s-a reîntors în Rusia, unde a fost numit mitropolit al 
Poltavei (1793 — 1799), apoi al Kievului (1799 — 1803), iar în 1801 ţarul Alexandru I l-a numit membru 
al Sfântului Sinod al Bisericii Ortodoxe Ruse. 


Canoanele ce incriminează aceste fapte se aplică Sinodului rus, țarului Alexandru I și uzurpatorului 
Bănulescu Bodoni. 


-La conducerea noii strucutri se succed treptat aproape numai episcopi slavi. Şi deşi inițial au fost doi 
episcopi români — Gavriil Bănulescu Bodoni și Dimitrie, păstrîndu-se organizarea 
românească/moldovenească, treptat, noii episcopi ruşi/ucrainieni schimbă sistemul de organizare 
importându-l pe cel rusec, se ard cărţile scrise în chirilica moldovenească şi se impune din ce în ce mai 
mult limba rusă în cult. Structura bisericească creată de ruși a devenit un element de deznaționalizare 
pentru basarabeni; 


În 1917 Arhiepiscopia Chişinăului și Hotinului devine Mitropolia Basarabiei. 


Peste un an Basarabia se unește cu România și sub sinodul român, se organizează o Arhiepiscopie cu 
numele inițial dat de ruși la 1813, adică Arhipiscopia Chişinăului și a Hotinului. La început, locţiitorul de 
mitropolit al Mitropoliei Moldovei Nicodim Munteanu, devine și conducător interimar al 
Arhieipiscopiei de la est de râul Prut. 


În 1920 este ales arhiepiscop Gurie Grosu. 


În 1928 Arhipiscopia Chișinăului este ridicată la rangul de Mitropolie a Basarabiei şi Gurie Grosu 
devine mitropolit. 


Gurie (Grosu) a condus Biserica din Basarabia până în 1936. 


După Gurie (Grosu) mitropolia Basarabiei a fost condusă de câţiva locţiitori de arhiepiscop: Nicodim 
(Munteanu) (noiembrie 1936 — iunie 1937), Cosma (Petrovici) (iunie 1937 — februarie 1938) și Efrem 
(Enachescu) (martie 1938 ianuarie 1944), care a fost la un moment dat — 12 ianuarie 1944 — declarat 
mitropolit al Basarabiei. 


În 1940 România cedează Basarabia și Bucovina de Nord în urma pactului Ribentrop-Molotov. 
Recuperează teritoriile în 1941 când declară împreună cu Germania război Uniunii Sovietice. Le pierde 
din nou în 1944. 


Sovieticii, ca să nu zic ruşii, deşi sinodul de la Moscova era compus din episcopi ruşi, preiau din nou 
teritoriul canonic din Basarabia şi Transnistria organizând Mitropolia Chișinăului și Moldovei unde se 
succed până în 1989 episcopi slavi. 


Poate observă domnul Chirilă că rușii/sovieticii au ales un nume diferit decât cel al structurii 
bisericești ce a funcționat în timpul României Mari! 


În 1989, probabil sub iminenta prăbușire a Uniunii Sovietice este ales un moldovean ca mitropolit — 
Vladimir (Cantarean), care conduce Mitropolia Chișinăului și a „întregii Moldove” până în prezent. 
Evident, acesta nefiind lipsit de girul serviciilor secrete sovietice, ba chiar având se pare statut de ofițer, 
mai mult sau mai puţin acoperit. 


În 1992, adjunctul lui Vladimir Cantarean, episcopul de Bălţi, Petru Păduraru, 


„Împreună cu o parte din credincioşi, el a participat la Adunarea Eparhială de Constituire a Mitropoliei 
de Mitropolit al Basarabiei, cu sediul la Chişinău. După o săptămână, PS Petru este primit în comuniune 
cu Biserica Ortodoxă Română 

funcția de locţiitor de Mitropolit al Basarabiei şi devenind membru al Sfântului Sinod al Bisericii Ortodoxe 
Române la 19 decembrie 1992. 


La data de 3 octombrie 1995, Adunarea Eparhială a Mitropoliei Basarabiei l-a ales în funcția de Mitropolit al 
Basarabiei. Sf. Sinod al Bisericii Ortodoxe Române l-a confirmat ca Mitropolit la 24 octombrie 1995, 
acordându-i titlul de Arhiepiscop al Chişinăului, Mitropolit al Basarabiei şi Exarh al Plaiurilor şi dreptul de 
jurisdicție extrateritorială asupra românilor ortodocşi din diaspora de răsărit (de la răsărit de râul Prut 


basarabiei-si-opozitia-violenta-a-rusofililor-din-republica-moldova-inclusiv-a-unor-structuri- 
inarmate-din-transnistrial) 


Cu alte cuvinte, o parte din credincioșii basarabeni, împreună cu episcopul Petru au constituit o 
adunare eparhială și AU CERUT Sinodului de la București să-i primească în componența Patriarhiei 
Române! 


Deci iniţiativa a fost a poporului (acea parte vie a poporului român din Basarabia) care a vrut să se afle 
în Biserica Locală a românilor sub omoforul unor ierarhi de acelaşi neam cu ei, după cum spune 
canonul: 


CANONUL 34 apostolic (AUTOCEFALIA ȘI AUTONOMIA) 


Se cade ca episcopii fiecărui neam să cunoască pe cel dintâi dintre dânşii și să-l socotească pe el 
drept căpetenie și nimic mai de seamă (însemnat) să nu facă fără încuviințarea acestuia; şi fiecare să 
facă numai acelea care privesc (se referă la) parohia (eparhia) sa şi satele de sub stăpânirea ei. Dar 
nici acela (cel dintâi) să nu facă ceva fără încuviințarea tuturor, căci numai astfel va fi înțelegere şi 
se va mări Dumnezeu prin Domnul în Duhul Sfânt: Tatăl şi Fiul și Sfântul Duh. 


Este adevărat că Ortodoxia este universală și că „Nu mai este iudeu, nici elin; nu mai este nici rob, nici 
liber; nu mai este parte bărbătească și parte femeiască, pentru că voi toți una sunteți în Hristos lisus.” — 
Galateni 3, 28, dar asta nu înseamnă că etniile, stările sociale sau sexele s-au desființat. Suntem una în 
Hristos în sensul că facem parte din același Trup, care este Biserica; suntem în comuniune, cei care avem 
aceeaşi credinţă, iar Mântuitorul nu caută la faţa omului, la ce este el și în iconomia mîntuirii ne 
consideră pe toți egali. 


Dar în Ortodoxie neamurile nu se desființează. Nu trebuie să avem episcopi şi preoţi de un neam și 
credincioşii de alt neam, căci ori clerul alături de autorităţi ar încerca deznaţionalizarea credincioşilor, 
așa cum s-a întâmplat în Basarabia, iar credincioșii ar trebui să suporte slujbe într-o limbă străină lor 
rezultând o slabă catehizare şi în cele din urmă, o dată cu însușirea limbii de către popor tot o 
deznaționalizare, ori în mod firesc poporul credicios ar tinde spre o ierarhie de același neam cu el intrînd 
în conflict cu autorităţile şi cu ierarhia străină. 


Faptul că Biserica Rusă a hirotonit în cele din urmă episcopi și preoţi de același neam cu poporul 
majoritar din Basarabia nu este suficient. 


Părintele Matei Vulcănescu spune că pe noi ar trebui să ne intereseze doar mîntuirea și harul și nu de ce 
Patriarhie aparține o mitropolie sau alta. 


Ei bine nu este suficient! Există probleme de logistică şi pastoraţie specifice fiecărui popor, probleme pe 
care nu le poate satisface o ierarhie superioară străină. 


Un exemplu: 

Cărţile de cult sau de rugăciui cine le tipărește? 

Este cunoscut faptul că frații basarabeni, chiar și cei ce aparțin de Mitropolia „Chișinăului...” folosesc 
cărți de rugăciuni şi cărţile de literatură religioasă venite din România. Și poate și cărțile de cult. Dacă n- 


ar fi fost Mitropolia Basarabiei și legăturile cu România... 


Este firesc ca frații de un neam să tindă spre frații de același neam cu ei. Este firesc să te rogi în limba 
neamului tău. Este firesc să vreau să mă mântuiesc în limba neamului meu. 


Este de asemenea firesc să-i iubesc, să fiu în comuniune și să-i apreciez pe frații în Hristos de alt neam, 
dar NU este firesc să permit acestor frați de alt neam să-mi cotropească teritoriul, să-mi interzică sau să- 
mi altereze limba strămoşească, să-mi spună că vorbesc o altă limbă decât a celor de un neam cu mine, să 


mă mintă, să mă ţină departe de frații mei de sânge, uneori folosind violenţa, în numele 
universalismului Ortodoxiei, dar care se manifestă în mod ipocrit etnofiletist sau panslavist de cealaltă 
parte. 


Aceste motive le-am invocat special la sfârşit, căci este suficientă invocarea canoanelor, care sunt, pentru 
cine este sincer, de partea Mitropoliei Basarabiei aflată în componenţa Patriarhiei Române. 


Dacă cine invocă ordinea canonică în revendicarea unui teritoriu ecleziastic este socotit etnofiletist, 
atunci ar trebui ca şi Sfinții Apostoli, cel puţin, să fie acuzaţi de o teologie filetistă, căci primele canoane 
ce reglementează teritoriul ei le-au altcătuit. 


Dar să vedem ce este etnofiletismul. 


Filetismul sau etnofiletismul (din greaca £0vog — ethnos „naţiune” și pvAeriouos — phyletismos 
„tribalism”) este principiul naționalităților aplicat în domeniul ecleziastic, socotit erezie în creștinismul 
ortodox. Termenul de etnofiletism desemnează ideea că o biserică autocefală locală ar trebui să se bazeze 
nu pe un criteriu local (eclesial), ci pe unul etnofiletist, naţional sau lingvistic. Termenul a fost folosit la 
consiliul (sinodul) ţinut la Constantinopol la 10 septembrie 1872 pentru a califica „naționalismul filetist 
(religios)”, care a fost condamnat ca o erezie eclesială modernă. Altfel spus, în filetism sunt incluse 
toate concepțiile care aşează națiunea mai presus de omenire ca întreg şi mai presus de rânduielile 


Trecând peste faptul că la acest sinod au participat doar trei Biserici Locale (Constantinopolul, 
Ierusalimul şi Antiohia) şi acceptând totuşi filetismul ca erezie, invocarea canoanelor NU este etno- 
filetism. 


Inţeleg că cei doi, M. S. Chirilă şi pr. Matei Vulcănescu „mă acuză de etnofiletism atunci când susțin 
dreptul canonic al Patriarhiei Române în Basarabia. Dar UNDE pun eu mai presus de omenire și 
rânduielile dumnezeiești naţiunea??! 


Vreţi un exemplu de etnofiletism? Ia citiți cum se comporta un episcop rus fugit din Rusia și primit cu 
braţele deschise de mitropolitul Basarabiei interbelice Gurie Grosu: 


Episcopul rus Serafim, care nu s-a putut adapta stilului 
de viață occidental, poposind în anii '30 din 

Viena la Chişinău, oficia slujbele religioase 

doar pe stil vechi, hirotonisea preoți şi di- 

aconi fără permisiunea Mitropolitului, iar 

când a fost somat de acesta să înceteze ac- 
tivitățile de subminare a Bisericii Ortodoxe 
Române, i-a expediat o scrisoare injurioasă 

pe care o încheia cu următoarele cuvinte: 

„Un călugăr rus nu poate să asculte nici chiar 

de un mitropolit moldovean, căci ruşii apar- 

țin unei naţii dominatoare, unei nații chema- 

te să împărăţească.” Asta după ce ÎPS Gurie 

al Basarabiei îi dăduse parohie şi-i oferise 

toată asistența de care avea nevoie un re- 

fugiat. Scrisoarea a fost citită şi comentată 

în fața păstoriților în ziua deschiderii lucră- 

rilor Adunării Eparhiale din anul 1933, iar 

în final Mitropolitul i-a îndemnat pe preoți, 

dar şi pe mireni: „Eu mă rog ca să vă împo- 

triviți uneltirilor satanei, ca să vă înălțați mai 

presus de suspiciuni şi să nu ştirbiți legătu- 

ra dragostei, fără de care nu mai suntem 

ucenicii lui Hristos şi nu vom fi biruitori, ci 

biruiți. Binele Bisericii şi al Neamului să fie 

călăuză în discuțiile domniilor voastre.” — Studiul „FILE DIN VIAŢA UNEI BISERICI 
ȘI A UNUI MITROPOLIT (IID” 

Veronica BOLDIȘOR, 

istoric, colaborator la Muzeul Literaturii Române „M. Kogălniceanu” 


În ceea ce priveşte ecumenismul și adoptarea ereziilor din Creta de către Patriarhia Română ca 
impediment la venirea tuturor basarabenilor în BOR, trebuie să amintim și faptul că Patriarhia Rusă se 
scaldă și ea în ecumenism, nu numai aşa-zis „intercreştin”, dar și „interreligios”. Kiril al Moscovei spune 
că şi musulmanii se închină lui Dumnezeu. lar declarația comună de la Havana cu papa Francisc din 
februarie 2016, la care au aderat fără să crâcnească probabil toţi ierarhii Sinodului rus îi pune pe toți cei 
ce sunt în comuniune cu Moscova cam pe aceeaşi poziţie ca și cei ce sunt în comuniune, și fără reacție, cu 
orice Sinod local ce a adoptat blasfemiile cretane. 


Cine i-ar împiedica pe cei ce s-ar uni cu Patriarhia Română să reacționeze ortodox, să mărturisească 
împotriva ecumenismului sau, la nevoie, să rupă comuniunea cu ierahia trădătoare, dar rămânând în 
Biserica Ortodoxă Română? Poate doar propria lor ignoranță teologică împotriva căreia cei ce înțeleg 
gravitatea ereziilor trebuie să lupte pentru a face cunoscută tuturor atitudinea ortodoxă autentică. 


danielvla 


Acest articol a fost publicat în Antiecumenism, Ortodoxie, Politice și etichetat acuzatii nefondate 
acuzatii nefondate de etnofiletism, acuzatii nefondate de schisma, etnofiletism, Mitropolia “Chisinaului 


si a intregii Moldove, Mitropolia Basarabiei, Patriarhia Romana, Patriarhia Rusa. Pune un semn de carte 
cu legătura permanentă. 

